སྤྱིར་ལྷོ་ཁ་བཞི་ལྗོངས་ཀྱི་ཡུལ་གྲུ་ཀུན་ཏུ་་དམ་པའི་ཆོས་ཀྱི་སྣང་བ་གཏོད་དེ་འགྲོ་རྣམས་བདེ་སྐྱིད་རྫོགས་ལྡན་གྱི་དཔལ་ལ་ལོངས་སུ་སྤྱོད་པའི་སྐལ་བ་དང་ལྡན་ཀྱང་།དེང་སང་དཔལ་འབྱོར་གོང་འཕེལ་གྱི་གནས་སྟངས་ལ་བརྟེན་ནས་མི་རིགས་དང་ཆོས་ལུགས་འདྲ་མིན་སྣ་ཚོགས་བྱུང་ཡོད་པས་མཐར་ཐུག་སེམས་ཀྱི་བདེ་བ་ནི་འཚེ་མེད་ཞི་བའི་ལམ་ནས་བསྟན་པའི་ནང་པའི་ཆོས་ཁོ་ན་ལས་མེད་པས་དེའི་དབང་གིས་ས་མཚམས་ཁག་རྣམས་སུ་བཤད་པའི་སྡེ་ཆེན་པོ་བཙུགས་ཏེ་དམ་པའི་ཆོས་ཀྱི་སྣང་བ་ཡུལ་གྲུ་ཀུན་ཏུ་སྤེལ་ན་རང་གཞན་གཉིས་ཀྱི་ཕན་དང་བདེ་བའི་རྒྱུ་ཡིན་པར་དགོངས་ནས་སྤྱི་ལོ༢༠༠༩ལ་མི་དབང་འབྲུག་རྒྱལ་ལྔ་པ་མཆོག་དང་རྗེ་མཁན་ཁྲི་རབས་བདུན་ཅུ་པ་གཉིས་ཀྱི་ཞབས་ནས་བཤད་གྲྭ་སྒོ་འབྱེད་གནང་སྐབས་དད་ལྡན་གཏོང་བའི་སྒོ་འཕར་ཡངས་པའི་སྦྱིན་བདག་ཆེན་པོ་རྡོ་ཕུ་དང་ཨམ་ཀརྨ་དབྱངས་སྒྲོན་གཉིས་ནས་དགེ་འདུན་གྱི་ཀུན་དགའ་རྭ་བ་རྟེན་དང་བརྟེན་པར་བཅས་པ་ཞབས་ཏོག་ཞུས་པའི་རྐྱེན་གྱིས་རྒྱལ་བའི་བསྟན་པ་རྙེད་པ་དང་བཀུར་སྟི་དབང་གིས་དར་ཤིང་རྒྱས་ཏེ་བསྟན་འཛིན་གྱི་སྐྱེས་བུ་རྣམས་ཐོས་བསམ་གྱི་ལམ་ལ་འཇུག་བཞིན་པ་ལགས་སོ།།